

Vaatasin, et viimasel ajal pole väga keegi mu blogi lugenud. Eelmise nädala jooksul käis ainult 65 inimest. Vahepeal oli see 250 ringis. Nii tore, et nii paljud loevad mu blogi! Selleks, et oleks jälle põhjus, blogi lugeda, teen nüüd uue postituse!
Esimene osalustasu on makstud ✔
6. juulil oli tähtpäev esimese osalustasu maksmiseks. Täpselt 6. juulil kandis mu isa Frontieri lehekülje kaudu paypaliga raha üle. Siis kestis umbes 5 päeva meilivahetus, kus nad väitsid, et nad pole raha saanud. Sel ajal ma mõtlesin küll, et appi, äkki see on ikka selline imelik organisatsioon. Nemad väitsid, et nad pole raha saanud, aga ma saatsin neile paypali kinnituse, et meie raha läks nende kontole. Nad vist ei vaadanud paypali alguses, vaid arvasid, et maksan otse. 10. juulil kirjutas teine inimene Frontierist (ilmselt vabtahtliku koordinaatori ülemus) et raha pole ikka jõudnud, kuigi just üks või kaks päeva enne kirjutas mu koordinaator, et nad said raha ikkagi kätte ja nende süsteemis oli viga vms. Ma kardsin nii väga, et ma olen loll ja naiivne tüdruk, kes usaldab kõiki ja jääb niimoodi oma rahast ilma. Lõppude lõpuks oli see kõik üks suur arusaamatus, kuna nad arvasid, et ma juba tahan teise osa ka maksta ja selle nad pole ilmselgelt kätta saanud. Nad palusid saata veel lennuaegu ja kindlustuse numbri ja ütlesid, et neli nädalat, enne projekti algust saan täiendavat informatsiooni!
Mu viisataotlus jõudis Venemaale ✔
Ma imestan, et mu pakikene tõest jõudis Venemaale. Venemaa post ütleb:
Ready for pickup at delivery place
17 July 2017, 10:24 115127, Moscow
Nüüd ma saatsin saatkonnale, et nad saavad mu dokumentidele järele minna ja ma väga loodan, et ma saan siis varsti oma viisa kätte! Lootust isegi on, et nad loevad mu meili. Paar päeva tagasi ma kirjutasin neile ja küsisin, kas nad said mu dokumendid kätte (sest ma ei teadnud, et ma pean jägimiseks vene postist vaatama) ja nad vastasid samal päeval. Võibolla nad nüüd lihtsalt kardavad mind ja selle pärast vastavad kohe.
Nüüd peab ainult veel Hooandja hästi minema ja siis on kõik perfektne!!! Ainult veel 326,25 Eurot on jäänud!!!


Olen Laura ja armastan reisimist. Tere tulemast minu blogisse ehk minu seiklustestesse!
Arhiiv
January 2019